Ole Stavad (S), 2006-01-11:
Nu ved jeg ikke, om spørgetiden er det mest egnede sted at føre den her forhandling.
Det er jo en lovgivning, som ligger i den her overgangsfase, og som vi har været enige om at gennemføre og derfor også har et fælles ansvar for.
Nu ved jeg jo ikke, hvor meget tid der er brugt i Indenrigsministeriet, men det var i hvert fald ikke noget af det, der optog tiden i vore drøftelser og vore forhandlinger i Folketinget mellem regering og Folketing, for vi sad med hele den store dyne af lovgivning.
Der er elementer af rimelighed i det, der ligger i det her.
Når vi f.eks. tager fuldtidsborgmestre osv., så er jeg enig i, at den løsning, der er fundet, er rimelig.
Men der er nogle problemer her, og jeg vil godt spørge, om ikke ministeren vil være indstillet på, at vi prøver at sætte os ned sammen og finde en mere ordentlig løsning.
Det må jeg sige: Det er jeg sådan set ikke enig i.
Man kan selvfølgelig altid diskutere, om det fradrag på 75 pct. efterlader et samlet honorar, der er fornuftigt nok.
Det kan man diskutere.
Men min konklusion på den diskussion er nu, at det er det.
Jeg er helt med på, at i starten af indeværende år er der et betydeligt arbejde knyttet til både at være med i sammenlægningsudvalg og lave tilløb til en ny kommune og sidde i det gamle byråd.
Men jeg er også ret sikker på, at som året skrider frem, så vil arbejdet i det gamle byråd aftage i omfang, så man vil nå frem til den konklusion, at den her regel med 25 pct. tilbage sådan set er en meget fornuftig regel.
Nu tillader tiden i spørgetiden jo ikke, at jeg prøver at argumentere med ministeren og overbevise ham om, at han måske ikke har fuldstændig ret i, at den her løsning er rimelig.
Det var sådan set derfor, jeg foreslog ministeren, at vi lige prøver at sætte os ned og få snakket det her igennem, for der er også meget stor forskel på, hvad belastningen for de politikere, der er valgt til de nye sammenlægningsråd, bliver.
Jeg mener faktisk, at både hvad angår de gamle byråd, der virkelig har knoklet med sammenlægningsopgaven frem til udgangen af 2005 oven i det almindelige arbejde uden at få noget som helst for det, og hvad angår de nye sammenlægningsråd, hvor der i perioder for nogle af de folkevalgte vil være et ekstremt stort arbejde, der skal udføres, også selv om man ikke bærer en borgmesterkasket eller en formand for sammenlægningsråds-kasket, der udløser et fuldtidshonorar, har vi vel en fælles interesse i, selv om det her jo ikke får verden til at gå under, og selv om det går over, når vi er ude af 2006, at vi får den her slags ting håndteret.
Det vil jeg bare opfordre ministeren til at vi prøver at finde ud af i fællesskab.
Når jeg ikke ville svare mere bekræftende på spørgsmålet fra før, end jeg gjorde, så er det, fordi jeg sådan set ikke ønsker at efterlade et indtryk fra den her spørgetid af, at der nu er flere honorarer på vej.
Det ønsker jeg ikke, for jeg synes, det er en rimelig model, vi har lagt her, som betyder, at de medlemmer, der nu vælges til sammenlægningsudvalg, og som har rutine fra det gamle arbejde, får et forhøjet honorar, der overmatcher det, som de nyvalgte får.
De nyvalgte medlemmer, som jo altså kommer til at stå over for den dobbelte udfordring, det i virkeligheden er på en og samme tid at være nyvalgt – vi, der har prøvet det, kan huske det med kursus Kattegat og med at gøre sig bekendt med lovgivning og paragraffer, et betydeligt merarbejde – plus at have den særlige arbejdsbyrde, det vil være i sammenlægningsudvalgene i indeværende år at få en helt ny kommune op at stå.
Så jeg synes sådan set, der er en rimelighed i det niveau, vi har valgt her.
Jeg tager gerne en snak med hr. Ole Stavad, men jeg vil bare ikke efterlade nogen kommunalbestyrelsesmedlemmer med et håb om, at der ved næste månedsafregning indgår et større beløb end det, de fik her ved månedsskiftet.